उनले नेपाली सेनामा पनि १२ वर्ष पाइलटकै रुपमा बिताएका छन् । कैलालीको मध्यमवर्गीय परिवारमा जन्मिएका वेद एसएलसीपछि आई एस्सीमा भर्ना भए । उनको सपना इन्जिनियर बन्ने थियो । आर्मी पाइलटका लागि आवेदन खुलेपछि उनले पनि आवेदन दिए । त्यहीँबाट उनले तालिम प्राप्त गरे । आईएस्सीमा प्रथम श्रेणीमा उत्तीर्ण गरेका कारण उनी सजिलै छनौट भए । १२ वर्षपछि सेनाको जागिरलाई बिट मारेर उनले व्यावसायिक पाइलटको तालिम लिन सुरु गरेका हुन् ।
